PCSGH เผยสิ้นสุดโครงการซื้อหุ้นคืนรวมเก็บหุ้นได้ 1.29% ใช้เงิน 175 ลบ.
PCSGH เผยสิ้นสุดโครงการซื้อหุ้นคืนรวมเก็บหุ้นได้ 1.29% ใช้เงิน 175 ลบ.
21 ก.ค. 2558

บริษัท พี.ซี.เอส.แมชีน กรุ๊ป โฮลดิ้ง จำกัด (มหาชน) หรือ PCSGH ระบุว่า วันนี้ (21 ก.ค.) เป็นวันสุดท้ายของโครงการซื้อหุ้นคืนเพื่อบริหารทางการเงิน โดยบริษัทได้ซื้อหุ้นคืนแล้วจำนวน 20 ล้านหุ้น หรือ 1.29% ของหุ้นที่จำหน่ายได้แล้วทั้งหมด โดยใช้เงินในการซื้อหุ้นคืนรวมทั้งสิ้น 175.02 ล้านบาท ส่วนการจำหน่ายหุ้นที่ซื้อคืนตามโครงการนี้ บริษัทจะนำเสนอต่อคณะกรรมการบริษัทพิจารณาอีกครั้ง
ทั้งนี้ โครงการซื้อหุ้นคืนดังกล่าวเป็นไปตามมติคณะกรรมการบริษัทเมื่อวันที่ 7 ม.ค.58 ที่อนุมัติให้ใช้เงินสูงสุดไม่เกิน 400 ล้านบาท เพื่อซื้อหุ้นคืนไม่เกิน 45 ล้านหุ้น หรือราว 2.91% ของหุ้นที่จำหน่ายได้แล้วทั้งหมด ผ่านการซื้อหุ้นในตลาดหลักทรัพย์ฯ ในช่วงระยะเวลาตั้งแต่วันที่ 22 ม.ค.-21 ก.ค.58